《疏篱丛菊》
明代·张宁

边城寒气早，九月盛黄花。谪宦悲前事，荒芜忆旧家。

直须存晚节，何用惜年华。醉卧东篱下，悠然白日斜。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。